AIŠKINAMASIS RAŠTAS

Dėl savivaldybės turto perdavimo UAB „Molėtų vanduo“ pagal turto patikėjimo sutartį

**1. Parengto tarybos sprendimo projekto tikslai ir uždaviniai**

Uždaroji akcinė bendrovė „Molėtų vanduo“ (toliau – Bendrovė) 2021 m. vasario 10 d. raštu Nr. IS-28 „Dėl turto perdavimo“ prašo pagal patikėjimo sutartį 5 metams perduoti traktorinę priekabą, kurios valstybinis Nr. 6703 LN, savivaldybės savarankiškosios funkcijos vykdymui. Molėtų rajono savivaldybės administracijos (toliau – Administracija) direktoriaus 2021 m. vasario 17 d. įsakymu Nr. B6-139 „Dėl Molėtų rajono savivaldybės turto pripažinimo nereikalingu“ traktorinė priekaba (valstybinis Nr. 6703 LN, įsigijimo vertė 579,24 Eur, likutinė vertė 2021 m. vasario 1 d. – 0,00 Eur) pripažinta nereikalinga Administracijos funkcijoms vykdyti.

Molėtų rajono savivaldybės savarankiškąją funkciją – geriamojo vandens tiekimo ir nuotekų tvarkymo organizavimas – įgyvendina UAB „Molėtų vanduo“, kurioje Molėtų rajono savivaldybė valdo 100 proc. akcijų.

Parengtas sprendimo projektas perduoti traktorinę priekabą (valstybinis Nr. 6703 LN) UAB „Molėtų vanduo“ pagal turto patikėjimo sutartį 5 metams savivaldybės savarankiškosios funkcijos įgyvendinimui.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 30 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.2 papunktis, 23 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą perduoti traktorinę priekabą UAB „Molėtų vanduo“, tinkamas naudoti savivaldybės turtas bus apskaitytas ir eksploatuojamas.

Neigiamų pasekmių nėra.

**4. Priemonės sprendimui įgyvendinti**

Parengti turto patikėjimo sutartį.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.